**שיעור 57**

**בראשית לח - יהודה ותמר:**

**מדרש אחד ושלוש נקודות מבט**

**יעל שלוסברג** **yshlos6@gmail.com**

1. מדרש רבה בראשית פרשה פה פסקה ב

ויהי בעת ההיא ולא היה צריך קרייה למימר אלא ויוסף הורד מצרימה ומפני מה הסמיך פרשה זו לזו? רבי אלעזר ור' יוחנן.

רבי אלעזר אמר: **כדי לסמוך ירידה לירידה**.

רבי יוחנן אמר: **כדי לסמוך הכר להכר.**

ר"ש בר נחמן אמר: **כדי לסמוך מעשה תמר למעשה אשתו של פוטיפר** מה זו לשם שמים אף זו לשם שמים. דא"ר יהושע בן לוי רואה היתה באסטרולוגין שלה שהיא עתידה להעמיד ממנו בן ולא היתה יודעת אם ממנה אם מבתה הה"ד (ישעיהו מז/יג) מודיעים לחדשים מאשר יבואו עליך ר' איבו אמר מאשר ולא כל אשר שובתי:

2. בראשית **לח/א**:

וַיְהִי בָּעֵת הַהִוא **וַיֵּרֶד יְהוּדָה מֵאֵת אֶחָיו** וַיֵּט עַד אִישׁ עֲדֻלָּמִי וּשְׁמוֹ חִירָה:

בראשית **לט/א**:

**וְיוֹסֵף הוּרַד מִצְרָיְמָה** וַיִּקְנֵהוּ פּוֹטִיפַר סְרִיס פַּרְעֹה שַׂר הַטַּבָּחִים אִישׁ מִצְרִי מִיַּד הַיִּשְׁמְעֵאלִים אֲשֶׁר הוֹרִדֻהוּ שָׁמָּה:

3. רש"י

ויהי בעת ההיא - למה נסמכה פרשה זו לכאן והפסיק בפרשתו של יוסף ללמד שהורידוהו אחיו מגדולתו כשראו בצרת אביהם אמרו אתה אמרת למכרו אלו אמרת להשיבו היינו שומעים לך:

4. מדרש רבה בראשית פרשה פה פסקה א

ויהי בעת ההיא וירד יהודה מאת אחיו - (מלאכי ב/יא) בגדה יהודה ותועבה נעשתה (בישראל ובירושלים) א"ל כפרת יהודה שקרת יהודה ותועבה נעשתה בישראל. יהודה נעשה חולין (שם) כי חלל יהודה קדש ה' אשר אהב (ובעל בת אל נכר).

מלאכי פרק ב

יא) בָּגְדָה יְהוּדָה וְתוֹעֵבָה נֶעֶשְׂתָה בְיִשְׂרָאֵל וּבִירוּשָׁלִָם כִּי חִלֵּל יְהוּדָה קֹדֶשׁ ד' אֲשֶׁר אָהֵב וּבָעַל בַּת אֵל נֵכָר

יב) יַכְרֵת ד' לָאִישׁ אֲשֶׁר יַעֲשֶׂנָּה עֵר וְעֹנֶה מֵאָהֳלֵי יַעֲקֹב וּמַגִּישׁ מִנְחָה לַד' צְבָאוֹת

**(שיעור 57)**

**5**

|  |  |
| --- | --- |
| **בראשית פרק לח / יהודה ותמר** | **בראשית פרק לז / מכירת יוסף** |
| (כה) הִוא מוּצֵאת וְהִיא שָׁלְחָה אֶל חָמִיהָ לֵאמֹר לְאִישׁ אֲשֶׁר אֵלֶּה לּוֹ אָנֹכִי הָרָה **וַתֹּאמֶר הַכֶּר נָא** לְמִי הַחֹתֶמֶת וְהַפְּתִילִים וְהַמַּטֶּה הָאֵלֶּה: | (לא) וַיִּקְחוּ אֶת כְּתֹנֶת יוֹסֵף וַיִּשְׁחֲטוּ שְׂעִיר עִזִּים וַיִּטְבְּלוּ אֶת הַכֻּתֹּנֶת בַּדָּם: (לב) וַיְשַׁלְּחוּ אֶת כְּתֹנֶת הַפַּסִּים וַיָּבִיאוּ אֶל אֲבִיהֶם **וַיֹּאמְרוּ** זֹאת מָצָאנוּ **הַכֶּר נָא** הַכְּתֹנֶת בִּנְךָ הִוא אִם לֹא: |
| (כו) **וַיַּכֵּר יְהוּדָה** וַיֹּאמֶר צָדְקָה מִמֶּנִּי כִּי עַל כֵּן לֹא נְתַתִּיהָ לְשֵׁלָה בְנִי וְלֹא יָסַף עוֹד לְדַעְתָּהּ: | (לג) **וַיַּכִּירָהּ** וַיֹּאמֶר כְּתֹנֶת בְּנִי חַיָּה רָעָה אֲכָלָתְהוּ טָרֹף טֹרַף יוֹסֵף:(לד) וַיִּקְרַע יַעֲקֹב שִׂמְלֹתָיו וַיָּשֶׂם שַׂק בְּמָתְנָיו וַיִּתְאַבֵּל עַל בְּנוֹ יָמִים רַבִּים:(לה) וַיָּקֻמוּ כָל בָּנָיו וְכָל בְּנֹתָיו לְנַחֲמוֹ וַיְמָאֵן לְהִתְנַחֵם וַיֹּאמֶר כִּי אֵרֵד אֶל בְּנִי אָבֵל שְׁאֹלָה וַיֵּבְךְּ אֹתוֹ אָבִיו: |

 6. רות פרק ד

(יח) **וְאֵלֶּה תּוֹלְדוֹת פָּרֶץ** פֶּרֶץ הוֹלִיד אֶת חֶצְרוֹן:

(יט) וְחֶצְרוֹן הוֹלִיד אֶת רָם וְרָם הוֹלִיד אֶת עַמִּינָדָב:

(כ) וְעַמִּינָדָב הוֹלִיד אֶת נַחְשׁוֹן וְנַחְשׁוֹן הוֹלִיד אֶת שַׂלְמָה:

(כא) וְשַׂלְמוֹן הוֹלִיד אֶת בֹּעַז וּבֹעַז הוֹלִיד אֶת עוֹבֵד:

(כב) וְעֹבֵד הוֹלִיד אֶת יִשָׁי **וְיִשַׁי הוֹלִיד אֶת דָּוִד:**

 ספורנו בראשית לח פס' כה7

היא מוצאת והיא שלחה – שלא נפל לבה מהשתדל לזכות את עצמה עא"פ שהיו מוציאים אותה להישרף, **כי היה לבה כלב הארי**.

8. מדרש רבה בראשית פרשה פה פסקה א

ויהי בעת ההיא - רבי שמואל בר נחמן פתח: (ירמיה כט/יא) כִּי אָנֹכִי יָדַעְתִּי אֶת הַמַּחֲשָׁבֹת (אֲשֶׁר אָנֹכִי חשֵׁב עֲלֵיכֶם נְאֻם ד' מַחְשְׁבוֹת שָׁלוֹם וְלֹא לְרָעָה לָתֵת לָכֶם אַחֲרִית וְתִקְוָה):

שבטים היו עסוקין במכירתו של יוסף,

ויוסף היה עסוק בשקו ובתעניתו.

ראובן היה עסוק בשקו ובתעניתו,

ויעקב היה עסוק בשקו ובתעניתו,

**ויהודה היה עסוק ליקח לו אשה.**

**והקב"ה היה עוסק בורא אורו של מלך המשיח.**

ויהי בעת ההיא וירד יהודה (ישעיה סו) בטרם תחיל ילדה **קודם שלא נולד משעבד הראשון נולד גואל האחרון** ויהי בעת ההיא מה כתיב למעלה מן הענין והמדנים מכרו אותו אל מצרים: